CELEX: 22012D0183
Language: el
Date: 2012-09-28 00:00:00
Title: Απόφαση της Μεικτής Επιτροπής του ΕΟΧ αριθ. 183/2012, της 28ης Σεπτεμβρίου 2012 , για την τροποποίηση του παραρτήματος XX (Περιβάλλον) της συμφωνίας για τον ΕΟΧ

13.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 341/37
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 183/2012
   της 28ης Σεπτεμβρίου 2012
   για την τροποποίηση του παραρτήματος XX (Περιβάλλον) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2011/631/ΕΕ της Επιτροπής, της 21ης Σεπτεμβρίου 2011, περί καθορισμού ερωτηματολογίου για τις εκθέσεις που αφορούν την εφαρμογή της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου σχετικά με την ολοκληρωμένη πρόληψη και έλεγχο της ρύπανσης (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Η εκτελεστική απόφαση 2011/631/ΕΕ καταργεί, από 1ης Ιανουαρίου 2013, την απόφαση 2010/728/ΕΕ της Επιτροπής (2), η οποία είναι ενσωματωμένη στη συμφωνία για τον ΕΟΧ, και η οποία πρέπει συνεπώς να καταργηθεί δυνάμει των διατάξεων της συμφωνίας για τον ΕΟΧ από 1ης Ιανουαρίου 2013.
            
         
               (3)
            
            
               Το παράρτημα XX της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα XX της συμφωνίας για τον ΕΟΧ τροποποιείται ως εξής:
   
               1)
            
            
               Το ακόλουθο σημείο προστίθεται μετά το σημείο 1στγ (απόφαση 2010/728/ΕΕ της Επιτροπής):
               
                           «1στδ.
                        
                        
                           
                              32011 D 0631: Εκτελεστική απόφαση 2011/631/ΕΕ της Επιτροπής, της 21ης Σεπτεμβρίου 2011, περί καθορισμού ερωτηματολογίου για τις εκθέσεις που αφορούν την εφαρμογή της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου σχετικά με την ολοκληρωμένη πρόληψη και έλεγχο της ρύπανσης (ΕΕ L 247 της 24.9.2011, σ. 47).».
                        
                     
         
               2)
            
            
               Το κείμενο του σημείου 1στγ (απόφαση 2010/728/ΕΕ της Επιτροπής) απαλείφεται από 1ης Ιανουαρίου 2013.
            
         Άρθρο 2
   Τα κείμενα της εκτελεστικής απόφασης 2011/631/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 29 Σεπτεμβρίου 2012, υπό τον όρο ότι έχουν γίνει όλες οι κοινοποιήσεις προς τη Μεικτή Επιτροπή του ΕΟΧ, σύμφωνα με το άρθρο 103 παράγραφος 1 της συμφωνίας για τον ΕΟΧ (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 28 Σεπτεμβρίου 2012.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Atle LEIKVOLL
      
   
   
      (1)  ΕΕ L 247 της 24.9.2011, σ. 47.
   
      (2)  ΕΕ L 313 της 30.11.2010, σ. 13.
   
      (3)  Δεν έχουν αναφερθεί συνταγματικές απαιτήσεις.